পাঞ্জাবি ভাষা না পড়লে ডিগ্রি বৈধ নয়, পঞ্জাবে ঘোষণা আপের

চণ্ডীগড়: পাঞ্জাবি ভাষা (Punjabi Language) না পড়লে ডিগ্রি বৈধ হবে না। সকলকে পড়তেই হবে পাঞ্জাবি ভাষা। সব ধরনের স্কুলে দশম শ্রেণি (Class Ten) পর্যন্ত প্রথম ভাষা পাঞ্জাবি ভাষা বাধ্যতামূলক (Punjabi language is compulsory)  করল আপ সরকার (AAP Government)। রাজ্যের শিক্ষামন্ত্রী হারজৎ সিং (Education Minister Harjat Singh) জানিয়েছেন, কিছুদিনের মধ্যেই এই সংক্রান্তি বিজ্ঞপ্তি প্রকাশ করা হবে।

শিক্ষামন্ত্রী জানিয়েছেন, প্রথম ভাষা হিসেবে পাঞ্জাবি না পড়লে তাদের ডিগ্রি বৈধ হবে না। এমনকি বাতিল করে দেওয়া হবে স্কুলের অনুমোদন। মন্ত্রী আরও জানিয়েছেন, সিবিএসই-সহ কেন্দ্রীয় বোর্ড অনুমোদিত স্কুলেও একই নিয়ম বলবৎ হবে। এই বিষয় কোনও বৈষম্য নয়। সেইসঙ্গে শিক্ষামন্ত্রী সিং আরও জানিয়েছেন , ছেলেমেয়েরা ইংরিজি ও হিন্দি বা অন্য কোনও ভাষাকে দ্বিতীয়, তৃতীয় অতিরিক্ত হিসাবে বেছে নিতে পারে।

আরও পড়ুন: মুকুল-শুভেন্দু , বেইমানদের আমিই চিহ্নিত করেছিলাম: অভিষেক

পঞ্জাব সরকারের এই পদক্ষেপের কারণ সিবিএসই র নতুন নির্দেশকা। সেখানে বলা হয়েছে, হিন্দি ও ইংরিজি পড়া বাধ্যতামূলক করা হয়েছে। অতিরিক্ত ভাষার তালিকায় আছে পাঞ্জাবি। আগে তামিলনাড়ু সরকারও কেন্দ্রের ভাষা নীতির বিরোধিতা করেছে। রাজ্যের ডিএমকে বোর্ড বলেছে, সব বোর্ডের স্কুলেই প্রথম ভাষা হতে হবে তামিল। অতিরিক্ত ভাষা হিসাবে অন্যান্য ভাষা যুক্ত করা যেতে পারে। একই দাবি উঠেছে কর্নাটক ও তেলেঙ্গানাতেও।

পঞ্জাবের এক মন্ত্রী জানিয়েছেন, কেন্দ্রীয় সরকার ও সিবিএসই-র সিদ্ধান্ত একটি ষড়যন্ত্র, পঞ্জাব, পাঞ্জাবি ও পাঞ্জাবিয়ত (পাঞ্জাবি অস্মিতা)-কে আঘাতের চেষ্টা। আম আদমি পার্টি কেন্দ্রের কাছে হার মানবে না। আপের বক্তব্য, ভাষার উপর আঘাত মানে জাতিকে অসম্মান করা। কেন্দ্রের এই সিদ্ধান্ত পঞ্জাবের মানুষের উপর চক্রান্ত হিসেবে দেখছেন তারা।

দেখুন অন্য খবর: